Den næste tid kan man møde et boblende kunstværk, når man bevæger sig rundt i Aalborg. Onsdag blev installationen SKUM af Bjarke Ingels Group sat op ved Utzon Center. Værket er blevet til ved hjælp fra Aalborg Kommunes Genstarts-midler. Skumfiguren skal indgå i Aalborgs skyline og samtidig være omdrejningspunktet for et hav af aktiviteter ved havnefronten. Skum-aktiviteter Der er skum-tema på programmet. De mange aktiviteter vil, som figuren illustrerer, nemlig indeholde skum. Allerede fra weekenden vil man kunne deltage i skum-workshops, hvor der blandt andet vil være sæbeskum tilsat helium. Man kan også få lov til at nørde den boblende væske i skum-laboratoriet. Den store, oppustelige SKUM-installation vil blive flyttet rundt i Aalborg løbet af sommeren. Først ved Utzon Center, herefter i Kunstens Skulpturpark og til sidst på Gammeltorv.

Referat:
En nyt kunstværk har indtaget pladsen ved Utzon Center i Aalborg.